Ole K. Nordgård

Ole Åsmund Kristiansen Nordgård (eller Norgård; født 3. november 1881, død 13. november 1965Dødsannonse i Trønder-Avisa 15.11.1965) var jernbanearbeider og likningssekretær i Sparbu, og ordfører i Sparbu fra 1935 til 1937. Han representerte Arbeiderpartiet.

Har var utdannet ved underoffiserskolen i Oslo, og arbeidet ved jernbanen fra 1912 til 1926. Han var ligningssekretær fra 1926 til 1952. Han var en habil fiolinist og spilte på møter og i andre lag sammen med sin kone Borghild Norgård som trakterte piano.«Dansemusikken var penere før men bra rytme nå» [intervju med Ole K. Nordgård]. Trønder-Avisa, 31.5.1961 Han var også med på å stifte Mære samvirkelag i 1922,  og Sparbu turnforening i 1900.

Han satt i kommunestyret i Sparbu fra 1912 til 1950. Han ble ordfører i 1935 etter at Hans Ystgaard ble landbruksminister og Nordgård rykket opp fra varaordførervervet. 

 Referanser 

Kategori:Ordførere i Sparbu
Kategori:Ap-ordførere i Nord-Trøndelag
Kategori:Personer fra tidligere Sparbu kommune
Kategori:Fødsler i 1881
Kategori:Dødsfall i 1965